**Procedure ved lokalrådsvalg**

|  |  |
| --- | --- |
| §1 | Valg af Lokalråd for Gjessø finder almindeligvis sted hvert fjerde år i forbindelse med valg til Kommunalbestyrelsen. |
|  |  |
| §2 | Valget organiseres af det eksisterende Lokalråd som valgbestyrelse. |
|  |  |
| §3 | Der skal vælges 5 medlemmer af lokalrådet samt 5 suppleanter. Valgbare er alle, der på valgdagen har fast bopæl i lokalområdets valgkreds og er fyldt 16 år. |
|  |  |
| §4 | Kandidater til lokalrådet opstilles ved et borger/opstillings møde, som afholdes senest 1 måned før valgdagen og er indkaldt med mindst 1 måneds varsel.  Supplerende kandidater kan anmeldes til Lokalrådets formand indtil 14 dage før valgdagen. Alle kandidater skal skriftligt acceptere at blive opstillet. |
|  |  |
| §5 | Opstillingslisten udarbejdes, med opstillede kandidater i vilkårlig rækkefølge. |
|  |  |
| §6 | Den opstillede kandidatliste offentliggøres i Lokalavisen efter Borgermødet, således at eventuelle supplerende kandidater kan nå at blive anmeldt inden fristen udløber.  Den endelige kandidatliste offentliggøres ligeledes i Lokalavisen i ugen før valget. |
|  |  |
| §7 | Valget af Lokalrådet finder sted i et lokale nærmest muligt ved afstemningslokalet for kommunalvalget og i samme tidsrum som kommunevalget. |
|  |  |
| §8 | Stemmeberettigede er alle, der har fast bopæl i Lokalsamfundet og er fyldt 16 år. |
|  |  |
| §9 | Valget opgøres ved optælling af de afgivne gyldige stemmer. De 5 kandidater, der har fået flest stemmer er valgt til Lokalrådet. De efterfølgende minimum 3 og op til 5 kandidater er valgt som suppleanter i den rækkefølge, de har fået stemmer til. |